Diari Oficial de la Generalitat Valenciana


Sumari del DOGV 5972, del 11-03-2009 (2009/2854)

RESOLUCIÓ de 4 de març de 2009, de la consellera de Justícia i Administracions Públiques, en compliment de la base 12 de la Convocatòria 118/04, proves selectives d'accés al grup C, sector laboral, pel sistema de promoció interna, especialista de laboratori.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5972

Data del DOGV
:   11-03-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/2854


Data del document
:   04-03-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * administració regional
    * concurs administratiu

RESOLUCIÓ de 4 de març de 2009, de la consellera de Justícia i Administracions Públiques, en compliment de la base 12 de la Convocatòria 118/04, proves selectives d'accés al grup C, sector laboral, pel sistema de promoció interna, especialista de laboratori. [2009/2854]  
Per Resolució del conseller de Justícia i Administracions Públiques, de data 27 de maig de 2008, publicada en el Diari Oficial de la Comunitat Valenciana número 5775, de 2 de juny de 2008, es publica la persona aspirant que ha superat les proves selectives d'accés al grup C, sector laboral, especialista de laboratori, pel sistema de promoció interna, Convocatòria 118/04.  
Realitzats, segons el que disposen els apartats segon i tercer de la precitada resolució, els tràmits de presentació i verificació de la documentació, procedeix, en virtut del que disposa l'article 7 del Text Refós de la Llei de Funció Pública Valenciana, l'adjudicació d'un lloc de treball a la persona aspirant seleccionada i la formalització de l'adient contracte com a personal laboral fix, de conformitat amb les proves selectives superades.  
Per Resolució de la Direcció General d'Administració Autonòmica, de 4 de març de 2009, ha estat adjudicat, a la interessada, el lloc de treball número 26560.  
En virtut d'allò que s'ha exposat, queda convocada l'aspirant seleccionada, María José Ortega Maestre, amb DNI 92629940, el dia 12 de març de 2009, per a la formalització del contracte i la presa de possessió en el lloc de treball adjudicat, a la seu de la Direcció Territorial de la Conselleria de Justícia i Administracions Públiques d'Alacant, carrer Rambla Méndez Núñez, número 78, 12995 Alacant.  
L'efectivitat del contracte de treball, i la presa de possessió, serà des del dia 12 de març de 2009.  
No obstant això, la interessada disposarà d'un mes de termini per a prendre possessió de la seua destinació. Si es fa ús del dit termini, durant aquest no es meritarà cap retribució ni cap altre dret. Així mateix, si retarda la presa de possessió, haurà de remetre al Servei de Provisió de Llocs (fax número 684 392 117) un escrit en què indique el nom, cognoms i la data de la presa de possessió, amb antelació a la data de presa de possessió.  
Contra la present resolució, que és definitiva en via administrativa, les persones interessades podran interposar un dels recursos següents:   
a) el de reposició, amb caràcter potestatiu, davant del mateix òrgan que l'ha dictada, en el termini d'un mes;   
b) el contenciós administratiu, davant de la sala corresponent del Tribunal Superior de Justícia de la Comunitat Valenciana, en el termini de dos mesos, sempre que no s'haja interposat el potestatiu de reposició abans al·ludit. En ambdós supòsits, els respectius terminis es comptaran a partir de l'endemà de la publicació d'aquesta resolució en el Diari Oficial de la Comunitat Valenciana.  
València, 4 de març de 2009.- La consellera de Justícia i Administracions Públiques: Paula Sánchez de León Guardiola.